Europas Grand Prix 2009

Europas Grand Prix 2009 var det ellevte løpet i Formel 1-sesongen 2009. Det ble arrangert 21. august – 23. august på Valencia Street Circuit i Valencia, Spania. 

 Rapport 
 Bakgrunn 
Etter at et hjul falt av Alonsos bil under Ungarns Grand Prix ble Renault-teamet og deres førere, Fernando Alonso og Nelson Piquet jr., ble utestengt fra dette løpet. Straffen var en reaksjon på at FIA mente at teamet var klar over at hjulet ikke var festet skikkelig. Denne avgjørelsen ble senere omgjort til kun å bli en bot på 50 000 dollar til laget, etter en anke fra Renault.

I Ferrari ble Felipe Massa erstattet som sjåfør av Luca Badoer, etter brasilianerens stygge ulykke under kvalifiseringen til Ungarns Grand Prix.

Den 3. august bekreftet Nelson Piquet jr. at hans kontrakt med Renault var avsluttet med umiddelbar effekt og at franske Romain Grosjean overtok setet hans med en gang.

 Kvalifisering 
Kvalifiseringen for Europas Grand Prix 2009 startet med at Jenson Button tok ledelsen under første del. Luca Badoer deltok i sitt første Formel 1-løp siden Japans Grand Prix 1999, og endte på en 20. og siste plass, 1,5 sekunder bak Jaime Alguersuari på 19. og 2,6 sekunder bak sin lagkamerat Kimi Räikkönen. Tre tyskere, (Heidfeld, Sutil og Glock) ble slått ut i andre del av kvalifiseringen sammen med debutant Romain Grosjean. Rubens Barrichello var raskest i den seansen, med to McLarens-biler like bak. Pole ble en konkurranse mellom de to Brawn-bilene og de to fra McLaren. Lewis Hamilton kapret pole position uten å måtte bruke sin siste runde, med lagkamerat Heikki Kovalainen på andreplass. Rubens Barrichello endte på en tredjeplass, med lederen av mesterskapet, Jenson Button, på en femteplass, med Sebastian Vettel foran han på fjerdeplass.

 Løpet 
De to McLaren-bilene tok starten, mye på grunn av sitt KERS-system og holdt Barrichello bak seg i starten. Lederen av mesterskapet, Button falt flere plasser bakover i starten, og lå på en åttendeplass etter første runde av løpet. Debutant Romain Grosjean måtte inn i pit allerede etter en runde for å skifte en skadet frontvinge. Timo Glock og Sébastien Buemi måtte også inn i depotet og skifte frontvinger. Luca Badoer snurret i sin Ferrari like etter start og tapte tid og plasser. Button kuttet en sving i starten, som gjorde at han tjente en plass i forhold til Mark Webber, og Button slapp noe senere australieren forbi, i et forsøk på å unngå videre straff.

Sebastian Vettel måtte så gi seg etter 23 runder på grunn av motorproblemer, noe som kunne bli skjebnesvangert for resten av sesongen, da det kun er lov med åtte ulike motorer i løpet av en og samme sesong. Sébastien Buemi måtte gi seg etter 41 runder grunnet problemer med bremsene.

Barrichello klarte å passere Lewis Hamilton da briten var inne til sitt andre depotstopp. Tidligere hadde han også passert finnen Heikki Kovalainen under hans depotstopp. Brasilianeren opparbeidet seg et forsprang som holdt, selv da han selv gikk inn for dekkskift andre gang.

Rubens Barrichello vant sin tiende Formel-1 seier, og den første på fem år, foran Hamilton og Kimi Räikkönen.

 Klassifisering 
 Kvalifisering 
Biler som bruker KERS er markert med  *
PosNrNavnKonstruktørDel 1Del 2Del 3Grid11* Lewis HamiltonMcLaren-Mercedes1.38,6491.38,1821.39,489122* Heikki KovalainenMcLaren-Mercedes1.38,8161.38,2301.39,5322323 Rubens BarrichelloBrawn-Mercedes1.39,0191.38,0761.39,5633415 Sebastian VettelRed Bull-Renault1.39,2951.38,2731.39,7894522 Jenson ButtonBrawn-Mercedes1.38,5311.38,6011.39,821564* Kimi RäikkönenFerrari1.38,8431.38,7821.40,1446716 Nico RosbergWilliams-Toyota1.39,0391.38,3461.40,185787 Fernando AlonsoRenault1.39,1551.38,7171.40,2368914 Mark WebberRed Bull-Renault1.38,9831.38,6251.40,2399105 Robert KubicaBMW Sauber1.38,8061.38,7471.40,51210116 Nick HeidfeldBMW Sauber1.39,0321.38,826111220 Adrian SutilForce India-Mercedes1.39,1451.38,846121310 Timo GlockToyota1.39,4591.38,99113148 Romain GrosjeanRenault1.39,3221.39,040141512  Sébastien BuemiToro Rosso-Ferrari1.38,9121.39,514151621 Giancarlo FisichellaForce India-Mercedes1.39,531161717 Kazuki NakajimaWilliams-Toyota1.39,79517189 Jarno TrulliToyota1.39,807181911 Jaime AlguersuariToro Rosso-Ferrari1.39,92519203* Luca BadoerFerrari1.41,41320

 Løpet 
Biler som bruker KERS er markert med  *
 Pos  Nr  Fører  Konstruktør  Runder  Tid/Brutt  Grid  Poeng 1 23   Rubens Barrichello  Brawn-Mercedes 57 1.35.51,289 3 10 2 1*   Lewis Hamilton  McLaren-Mercedes 57 +2,358 1 8 3 4*   Kimi Räikkönen  Ferrari 57 +15,994 6 6 4 2*   Heikki Kovalainen  McLaren-Mercedes 57 +20,032 2 5 5 16   Nico Rosberg  Williams-Toyota 57 +20,870 7 4 6 7   Fernando Alonso  Renault 57 +27,744 8 3 7 22   Jenson Button  Brawn-Mercedes 57 +34,913 5 2 8 5   Robert Kubica  BMW Sauber 57 +36,667 10 1 9 3   Mark Webber  Red Bull-Renault 57 +44,910 9 10 20   Adrian Sutil  Force India-Mercedes 57 +47,935 12 11 6   Nick Heidfeld  BMW Sauber 57 +48,822 11 12 21   Giancarlo Fisichella  Force India-Mercedes 57 +1.03,614 16 13 9   Jarno Trulli  Toyota 57 +1.04,527 18 14 10   Timo Glock  Toyota 57 +1.26,519 13 15 8   Romain Grosjean  Renault 57 +1.31,774 14 16 11   Jaime Alguersuari  Toro Rosso-Ferrari 56 +1 runde 19 17 3*   Luca Badoer  Ferrari 56 +1 runde 20 18 17   Kazuki Nakajima  Williams-Toyota 54 +3 runder 17 Ret 20    Sébastien Buemi  Toro Rosso-Ferrari 41 Bremser 15 Ret 5   Sebastian Vettel  Red Bull-Renault 23 Motorproblem 4

 Referanser 

 Eksterne lenker 


2009
Kategori:Formel 1-sesongen 2009